CELEX: 32017D1176
Language: el
Date: 2017-06-26 00:00:00
Title: Απόφαση (ΚΕΠΠΑ) 2017/1176 της Επιτροπής Πολιτικής και Ασφάλειας, της 26ης Ιουνίου 2017, σχετικά με τον διορισμό του διοικητή δυνάμεων της αποστολής της ΕΕ της στρατιωτικής αποστολής της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (EUTM Mali/1/2017)

1.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 170/94
            
         ΑΠΌΦΑΣΗ (ΚΕΠΠΑ) 2017/1176 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 26ης Ιουνίου 2017
   σχετικά με τον διορισμό του διοικητή δυνάμεων της αποστολής της ΕΕ της στρατιωτικής αποστολής της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (EUTM Mali/1/2017)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
   Έχοντας υπόψη την απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (1), και ιδίως το άρθρο 5,
   Εκτιμώντας τα ακόλουθα:
   
               (1)
            
            
               Δυνάμει του άρθρου 5 παράγραφος 1 της απόφασης 2013/34/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 της Συνθήκης για την Ευρωπαϊκή Ένωση, να λαμβάνει τις σχετικές αποφάσεις για την άσκηση του πολιτικού ελέγχου και της στρατηγικής καθοδήγησης της EUTM Mali, συμπεριλαμβανομένων των αποφάσεων για τον διορισμό των επόμενων διοικητών αποστολής της ΕΕ.
            
         
               (2)
            
            
               Στις 7 Δεκεμβρίου 2016 η ΕΠΑ εξέδωσε την απόφαση (ΚΕΠΠΑ) 2016/2352 (2) για τον διορισμό του ταξιάρχου Peter DEVOGELAERE ως διοικητή αποστολής της ΕΕ της EUTM Mali.
            
         
               (3)
            
            
               Η απόφαση (ΕΕ) 2017/971 του Συμβουλίου (3) τροποποίησε τη δομή διοίκησης της EUTM Mali. Συνεπώς, η απόφαση (ΚΕΠΠΑ) 2016/2352 καταργήθηκε και ο ταξίαρχος Peter DEVOGELAERE διορίστηκε διοικητής δυνάμεων της αποστολής της ΕΕ της EUTM Mali.
            
         
               (4)
            
            
               Στις 10 Απριλίου 2017 το Βέλγιο πρότεινε τον διορισμό του ταξιάρχου Bart LAURENT ως διοικητή δυνάμεων της αποστολής της ΕΕ της EUTM Mali, σε αντικατάσταση του ταξιάρχου Peter DEVOGELAERE.
            
         
               (5)
            
            
               Στις 29 Μαΐου 2017 η στρατιωτική επιτροπή της ΕΕ συνέστησε στην ΕΠΑ να διορίσει τον ταξίαρχο Bart LAURENT διοικητή δυνάμεων της αποστολής της ΕΕ της EUTM Mali, σε αντικατάσταση του ταξιάρχου Peter DEVOGELAERE, από τις 12 Ιουλίου 2017.
            
         
               (6)
            
            
               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα. Ως εκ τούτου, η Δανία δεν συμμετέχει στην έκδοση αυτής της απόφασης και δεν δεσμεύεται από αυτή ούτε υπόκειται στην εφαρμογή της,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο ταξίαρχος Bart LAURENT διορίζεται διοικητής δυνάμεων της αποστολής της ΕΕ της στρατιωτικής αποστολής της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) από τις 12 Ιουλίου 2017.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 26 Ιουνίου 2017.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 14 της 18.1.2013, σ. 19.
   
      (2)  Απόφαση (ΚΕΠΠΑ) 2016/2352 της Επιτροπής Πολιτικής και Ασφάλειας, της 7ης Δεκεμβρίου 2016, σχετικά με τον διορισμό του διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2016/939 (EUTM Mali/2/2016) (ΕΕ L 348 της 21.12.2016, σ. 25).
   
      (3)  Απόφαση (ΕΕ) 2017/971 του Συμβουλίου, της 8ης Ιουνίου 2017, σχετικά με τον καθορισμό ρυθμίσεων για τον σχεδιασμό και τη διεξαγωγή μη εκτελεστικών στρατιωτικών αποστολών ΚΠΑΑ της ΕΕ και την τροποποίηση των αποφάσεων 2010/96/ΚΕΠΠΑ για μια στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας, 2013/34/ΚΕΠΠΑ για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και (ΚΕΠΠΑ) 2016/610 σχετικά με στρατιωτική εκπαιδευτική αποστολή της Ευρωπαϊκής Ένωσης στην Κεντροαφρικανική Δημοκρατία ΚΠΠΑ (EUTM RCA) (ΕΕ L 146 της 9.6.2017, σ. 133).